През 1913 г. в Белград е създаден спортен клуб под името „Велика Сърбия“. Но през 1914 г., поради избухването на Първата световна война, клубът на практика престава да съществува. След Втората световна война и създаването на Кралство на сърби, хървати и словенци, „Велика Сърбия“ е възстановен под новото име – СК Югославия. Отборът играе важна роля, и 2 пъти става шампион на страната през 1924 и 1925 г. През 1941 г. след нападението на страните от Оста срещу Кралство Югославия, СК Югославия е преименуван на СК 1913, в чест на годината на основаването. През 1945 г., след края на Втората световна война, новото комунистическо правителство на страната, решава да разформирова отбора и създава на негова основа Цървена звезда.